Συντεταγμένες: 54°30′N 3°15′W﻿ / ﻿54.500°N 3.250°W﻿ / 54.500; -3.250

Η **Κάμπρια** (αγγλικά: *Cumbria*, ΔΦΑ /ˈkʌmbriə/) είναι μια μη-μητροπολιτική κομητεία στην Βορειοδυτική Αγγλία. Η κομητεία, το συμβούλιο της κομητείας και η τοπική του αρχή συστάθηκαν το 1974 με την τοπική κυβερνητική πράξη του 1972. Μεγαλύτερη πόλη και έδρα της κομητείας είναι το Καρλάιλ, ενώ δεύτερη μεγαλύτερη είναι το Μπάροου-ιν-Φέρνες. Η κομητεία της Κάμπρια αποτελείται από έξι διαμερίσματα (Άλεντεϊλ, Μπάροου-ιν-Φέρνες, Καρλάιλ, Κόουπλαντ, Ίντεν και Σάουθ Λέικλαντ) και ο πληθυσμός της εκτιμάται κοντά στο μισό εκατομμύριο κατοίκους. Η Κάμπρια είναι μια από τις πιο αραιοκατοικημένες κομητείες του Ηνωμένου Βασιλείου, με 73,4 άτομα ανά τετραγωνικό χιλιόμετρο.

Η Κάμπρια είναι η τρίτη μεγαλύτερη επίτιμη κομητεία της Αγγλίας σε έκταση και συνορεύει στα βόρεια με τη Σκωτία, στα νότια με το Λάνκασαϊρ, στα νοτιοανατολικά με το Βόρειο Γιόρκσαϊρ, στα ανατολικά με την Ντάρχαμ και το Νορθάμπερλαντ, ενώ βρέχεται στα δυτικά από την Θάλασσα της Ιρλανδίας.

Ιστορία
-------

Ο Λίθινος κύκλος του Κάσλριγκ, μία προϊστορική κατασκευή της Κάμπρια
Κατά τη διάρκεια του Πρώιμου Μεσαίωνα το Κάμπερλαντ (περιοχή που σήμερα περιλαμβάνεται η Κάμπρια) αποτελούσε τον πυρήνα του βασιλείου του Ρέγκεντ. Μέχρι το τέλος του 7ου αιώνα το μεγαλύτερο μέρος του Κάμπερλαντ είχε ενσωματωθεί στο αγγλοσαξονικό βασίλειο της Νορθουμβρίας. Το μεγαλύτερο μέρος της σύγχρονης Κάμπριας ελεγχόταν από τη Σκωτία, κατά την περίοδο της νορμανδικής κατάκτησης της Αγγλίας το 1066. Το 1092 ο Γουλιέλμος Β΄ της Αγγλίας εισέβαλε στο Κάμπερλαντ και ενσωμάτωσε την περιοχή στο βασίλειό του. Τα επόμενα χρόνια η περιοχή θα είναι πεδίο συγκρούσεων, ανάμεσα στην Αγγλία και τη Σκωτία, καθώς και διασυνοριακών αψιμαχιών.

Μετά τις εξεγέρσεις των Ιακωβιτών του 18ου αιώνα, το Κάμπερλαντ σταθεροποιήθηκε, όπως και η υπόλοιπη Βόρεια Αγγλία, ενώ η Βιομηχανική Επανάσταση προκάλεσε μεγάλη αύξηση του αστικού πληθυσμού. Συγκεκριμένα, οι πόλεις των δυτικών ακτών Γουόρκινγκτον, Μίλον και Μπάροου-ιν-Φέρνες είδαν μεγάλη ανάπτυξη στις βιομηχανίες σιδήρου και χάλυβα, καθώς και στη ναυπηγική βιομηχανία. Το Κένταλ, το Κέσγουικ και το Καρλάιλ έγιναν πόλεις παραγωγής κλωστοϋφαντουργικών προϊόντων, μολυβιών, μπισκότων και άλλων προϊόντων.

Γεωφυσικός χάρτης της Κάμπρια.
Στις αρχές του 19ου αιώνα η κομητεία έγινε γνωστή για τους Ποιητές της Λίμνης και άλλους καλλιτέχνες του ρομαντικού κινήματος, όπως ο Γουίλιαμ Γουόρντσγουορθ και ο Σάμιουελ Τέιλορ Κόλεριτζ, οι οποίοι έζησαν και εμπνεύστηκαν από τη φυσική ομορφιά της περιοχής. Αργότερα, η συγγραφέας παιδικών αναγνωσμάτων Μπέατριξ Πότερ, έζησε στην περιοχή, ενώ απέκτησε σημαντική ακίνητη περιουσία, την οποία χορήγησε σε μεγάλο μέρος της στην οργάνωση National Trust. Σήμερα αυτά τα εδάφη εντάσσονται από το 1951 στο Διαμέρισμα Λέικ, που θεωρείται ως το μεγαλύτερο εθνικό πάρκο της Αγγλίας. Η κομητεία της Κάμπρια δημιουργήθηκε το 1974, ενσωματώνοντας τις παραδοσιακές κομητείες του Κάμπερλαντ, του Γουεστμόρλαντ και άλλες περιοχές.

Οικονομία
---------

Εγκατάσταση της αμυντικής εταιρείας BAE Systems στο Μπάροου-ιν-Φέρνες
Πολλές μεγάλες εταιρείες και οργανισμοί έχουν εγκαταστάσεις ή έδρα στην Κάμπρια. Στον τομέα της απασχόλησης, ως μεγαλύτεροι εργοδότες θεωρούνται το συμβούλιο της κομητείας που απασχολεί γύρω στα 17.000 άτομα και το εργοστάσιο επεξεργασίας πυρηνικών Σέλαφιλντ με περίπου 10.000 εργαζομένους. Ακολουθεί μία λίστα με ορισμένες σημαντικές εταιρείες της κομητείας, ταξινομημένες ανά διαμέρισμα:

Η είσοδος του πάρκου Γουινλάτερ
To Κάστρο Σάιζερ
Το Κάστρο Μανκάστερ
* Άλεντεϊλ
	+ Associated British Ports. Κατέχει και διαχειρίζεται το λιμάνι του Σίλοθ.
	+ Innovia Films. Έχει την έδρα της και το εργοστάσιό της στο Γουίγκτον, ενώ αποσχολεί γύρω στους 1.000 υπαλλήλους.
	+ Η κατασκευάστρια εταιρεία κρεβατιών Sealy έχει εργοστάσιο στην Ασπάτρια, ενώ απασχολεί γύρω στους 300 υπαλλήλους.
* Μπάροου-ιν-Φέρνες
	+ Τα ναυπηγεία της εταιρείας BAE Systems, όπου απασχολούν περίπου 5.000 υπαλλήλους.
	+ Associated British Ports. Κατέχει και διαχειρίζεται το λιμάνι του Μπάροου.
	+ Εργοστάσιο της εταιρείας Kimberly-Clark.
	+ James Fisher & Sons. Προμηθευτής ναυτιλιακών μηχανικών προϊόντων.
* Καρλάιλ
	+ Εργοστάσιο της Pirelli με περίπου 1.000 υπαλλήλους.
	+ Εταιρεία τροφίμων και αγροτικών προϊόντων Carr's.
	+ Εργοστάσιο της Nestlé.
	+ Η εταιρεία τροφίμων Cavaghan & Gray.
	+ Η εταιρεία Crown Holdings έχει δύο εργοστάσια στο Καρλάιλ.
* Κόουπλαντ
	+ Το εργοστάσιο Σέλαφιλντ.
* Ίντεν
	+ Η Center Parcs διαχειρίζεται ένα μεγάλο τουριστικό θέρετρο κοντά στο Πένριθ.
* Σάουθ Λέικλαντ
	+ Η φαρμακευτική εταιρεία GlaxoSmithKline λειτουργεί ένα εργοστάσιο στο Άλβερστον.
	+ Η εταιρεία κουζινικών προϊόντων Lakeland έχει την έδρα της στο Γουίντερμιρ.
	+ Η Farley Health Products, θυγατρική εταιρεία της Heinz, διαχειρίζεται ένα εργοστάσιο στο Κένταλ.

### Τουρισμός

Η Κάμπρια είναι η βορειοδυτικότερη κομητεία της Αγγλίας. Το μεγαλύτερο υψόμετρό της είναι τα 978 μέτρα, στο Σκάφελ Πάικ. Η Λίμνη Γουίντερμιρ, που βρίσκεται εντός του Διαμερίσματος Λέικ, είναι η μεγαλύτερη φυσική λίμνη της. Η μεγαλύτερη και πιο ευρέως διαδεδομένη βιομηχανία της Κάμπρια θεωρείται ότι είναι ο τουρισμός. Το Διαμέρισμα Λέικ προσελκύει πάνω από 15 εκατομμύρια τουρίστες ετησίως. Περισσότεροι από 36.000 κάτοικοι απασχολούνται στη βιομηχανία του τουρισμού, η οποία προσθέτει γύρω στα £1,1 δισεκατομμύρια στερλίνες ετησίως στην οικονομία της χώρας. Η κομητεία λαμβάνει επισκέπτες από όλο το Ηνωμένο Βασίλειο, καθώς και την Ευρώπη, τη Βόρεια Αμερική και την Άπω Ανατολή.

Πολιτική
--------

| Γενικές εκλογές 2010: Κάμπρια |
| --- |
| Συντηρητικοί | Εργατικοί | Φιλελεύθεροι Δημοκράτες | BNP | UKIP | Πράσινοι | Άγγλοι Δημοκράτες | Εμπορική Ένωση & Σοσιαλιστές | Άλλοι | *Σύνολο* |
| **88.372**+8.328 | 60.292−6.068 | 59.986+9.664 | 5.149N/A | 4.899+197 | 1.003N/A | 414−248 | 376N/A | 263−780 | *220.754*+17.621 |

| Αριθμός εδρών εκλογών 2010 |
| --- |
| Εργατικοί | Συντηρητικοί | Φιλελεύθεροι Δημοκράτες | BNP | UKIP | Πράσινοι | Άγγλοι Δημοκράτες | Εμπορική Ένωση & Σοσιαλιστές | Άλλοι |
| **3** | 2 | 1 | 0 | 0 | 0 | 0 | 0 | 0 |

Εκπαίδευση
----------

Το Πανεπιστήμιο της Κάμπρια στο Καρλάιλ
Στην Κάμπρια υπάρχουν 42 δημόσια σχολεία δευτεροβάθμιας εκπαίδευσης και 10 ιδιωτικά. Στην τριτοβάθμια εκπαίδευση βρίσκονται 9 κολέγια και το Πανεπιστήμιο της Κάμπρια, το οποίο ιδρύθηκε το 2007 και είναι το μοναδικό πανεπιστήμιο στην κομητεία.

Μεταφορές
---------

Ο Αυτοκινητόδρομος Μ6 και ο σιδηρόδρομος West Coast Main Line, κοντά στο Γκρέιριγκ Φόρεστ
Ο Αυτοκινητόδρομος Μ6 είναι ο σημαντικότερος που διέρχεται την Κάμπρια. Άλλοι μικρότεροι αυτοκινητόδρομοι είναι οι εξής: A6, A66, A69, A590, A591, A592, A595 και A596.

Διάφορες εταιρείες λεωφορείων ενώνουν τις κύριες πόλεις και χωριά της κομητείας, καθώς και περιοχές γειτονικών κομητειών. Η μεγαλύτερη από αυτές τις εταιρείες είναι η Stagecoach North West, η οποία έχει σταθμούς στο Μπάροου-ιν-Φέρνες, το Καρλάιλ, το Κένταλ και το Γουόρκινγκτον.

Στην κομητεία υπάρχουν δύο περιφερειακά αεροδρόμια στο Καρλάιλ και το Μπάροου-ιν-Φέρνες. Το κοντινότερα στη νότια Κάμπρια διεθνή αεροδρόμια είναι αυτά του Μπλάκπουλ, του Μάντσεστερ και του Λίβερπουλ. Η βόρεια Κάμπρια είναι πλησιέστερη προς τα αεροδρόμια του Νιουκάσλ, του Πρέστουικ της Γλασκώβης και του Διεθνούς Αεροδρομίου της Γλασκώβης.

Η κομητεία εξυπηρετείται και με σιδηροδρομικό δίκτυο. Οι σημαντικότεροι σταθμοί τρένων στην Κάμπρια βρίσκονται στο Καρλάιλ, το Μπάροου-ιν-Φέρνες, το Πένριξ και το Όξενχολμ. Ακτοπλοϊκή σύνδεση των παράκτιων πόλεων με κάποιο άλλο προορισμό δεν έχει καθιερωθεί.

Δημογραφία
----------

Η Κάμπρια είναι μία από τις πιο εθνικά ομογενοποιημένες κομητείες της Αγγλίας, με το 95,1% του πληθυσμού να είναι λευκοί Βρετανοί (περίπου 470.900 από του 495.000 κατοίκους). Σύμφωνα με εκτίμηση του 2010, 14.000 πολίτες της Κάμπρια δεν είχαν γεννηθεί στο Ηνωμένο Βασίλειο, ενώ 6.000 κατείχαν άλλη εθνικότητα. Στην απογραφή του 2001 ο Χριστιανισμός ήταν η επικρατέστερη θρησκεία της κομητείας.

Ιστορία πληθυσμού της Κάμπρια| Έτος | Πληθ.   | ±%   |
| --- | --- | --- |
| 1801 | 173,017 | —     |
| 1811 | 193,139 | +11.6% |
| 1821 | 225,555 | +16.8% |
| 1831 | 242,320 | +7.4% |
| 1841 | 255,603 | +5.5% |
| 1851 | 274,957 | +7.6% |
| 1861 | 320,257 | +16.5% |
| 1871 | 365,556 | +14.1% |
| 1881 | 410,856 | +12.4% |
| 1891 | 434,867 | +5.8% |
| 1901 | 437,364 | +0.6% |
| 1911 | 440,485 | +0.7% |
| 1921 | 441,483 | +0.2% |
| 1931 | 442,693 | +0.3% |
| 1941 | 456,833 | +3.2% |
| 1951 | 471,897 | +3.3% |
| 1961 | 473,706 | +0.4% |
| 1971 | 475,669 | +0.4% |
| 1981 | 471,693 | −0.8% |
| 1991 | 489,191 | +3.7% |
| 2001 | 487,607 | −0.3% |

Αθλητισμός
----------

Το Brunton Park, έδρα της Καρλάιλ Γιουνάιτεντ
Η Καρλάιλ Γιουνάιτεντ είναι η μόνη επαγγελματική ποδοσφαιρική ομάδα της Κάμπρια, η οποία βρίσκεται στην κατηγορία Β΄ της Αγγλικής Φούτμπολ Λιγκ. Μικρότερες τοπικές ομάδες είναι η Μπάροου ΑΦΚ και η Γουόρκινγκτον ΑΦΚ.

Το Ράγκμπι είναι από τα πιο δημοφιλή αθλήματα της νότιας και δυτικής Κάμπρια. Άλλα σημαντικά αθλήματα είναι το κρίκετ, το Uppies and Downies, η πάλη, κλπ.

Παραπομπές
----------

1. ↑  ons.maps.arcgis.com/home/item.html?id=a79de233ad254a6d9f76298e666abb2b.
2. ↑  www.citypopulation.de/en/uk/admin/.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Ιανουαρίου 2015. Ανακτήθηκε στις 18 Απριλίου 2015.
5. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 10 Οκτωβρίου 2015. Ανακτήθηκε στις 18 Απριλίου 2015.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 18 Απριλίου 2015.
7. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Απριλίου 2015. Ανακτήθηκε στις 18 Απριλίου 2015.
8. ↑
9. ↑
10. ↑
11. ↑
12. ↑  «Cumbrian employers supporting staff after multiple shooting». Personneltoday. Ανακτήθηκε στις 15 Ιουλίου 2010.
13. ↑  «Port of Silloth». Associated British Ports Holdings. Αρχειοθετήθηκε από το πρωτότυπο στις 3 Αυγούστου 2010. Ανακτήθηκε στις 16 Ιουλίου 2010.
14. ↑  «BAE Systems Barrow». BAE Systems. Ανακτήθηκε στις 15 Ιουλίου 2010.
15. ↑  «Port of Barrow». Associated British Ports Holdings. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 18 Ιουνίου 2011.
16. ↑  «Kimberly-Clark Barrow». Kimberly-Clark. Αρχειοθετήθηκε από το πρωτότυπο στις 13 Ιουλίου 2011. Ανακτήθηκε στις 15 Ιουλίου 2010.
17. ↑  «James Fisher & Sons Barrow». James Fisher & Sons. Ανακτήθηκε στις 15 Ιουλίου 2010.
18. ↑  «Pirelli Carlisle». Pirelli. Αρχειοθετήθηκε από το πρωτότυπο στις 5 Δεκεμβρίου 2008. Ανακτήθηκε στις 15 Ιουλίου 2010.
19. ↑  «Carr's Carlisle». Carr's. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 15 Ιουλίου 2010.
20. ↑  «Nestlé Carlisle». ukbusinesspark. Αρχειοθετήθηκε από το πρωτότυπο στις 18 Αυγούστου 2011. Ανακτήθηκε στις 15 Ιουλίου 2010.
21. ↑  «Sellafield». Sellafield. Ανακτήθηκε στις 16 Ιουλίου 2010.
22. ↑  «Center Parcs». Center Parcs. Ανακτήθηκε στις 16 Ιουλίου 2010.
23. ↑  «GlaxoSmithKline Ulverston». GlaxoSmithKline. Αρχειοθετήθηκε από το πρωτότυπο στις 28 Ιουνίου 2012. Ανακτήθηκε στις 16 Ιουλίου 2010.
24. ↑  «Lakeland Windermere». Lakeland. Ανακτήθηκε στις 16 Ιουλίου 2010.
25. ↑  «Heinz Kendal». Applegate. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 16 Ιουλίου 2010.
26. 1 2  «Lake District National Park». Lake District National Park. Αρχειοθετήθηκε από το πρωτότυπο στις 19 Οκτωβρίου 2013. Ανακτήθηκε στις 16 Ιουλίου 2010.
27. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιανουαρίου 2015. Ανακτήθηκε στις 18 Απριλίου 2015.
28. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Σεπτεμβρίου 2012. Ανακτήθηκε στις 18 Απριλίου 2015.
29. ↑
30. ↑
31. ↑
32. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Μαΐου 2015. Ανακτήθηκε στις 18 Απριλίου 2015.
33. ↑  «Current Estimates – Population Estimates by Ethnic Group Mid-2009 (experimental)». Office for National Statistics. Αρχειοθετήθηκε από το πρωτότυπο στις 10 Αυγούστου 2011. Ανακτήθηκε στις 20 Μαΐου 2011.
34. ↑  «Table 1.3: Estimated population resident in the United Kingdom, by foreign country of birth, April 2009 to March 2010». Office for National Statistics. Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 14 Ιανουαρίου 2011.
35. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Μαΐου 2015. Ανακτήθηκε στις 18 Απριλίου 2015.
36. ↑
37. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Ιουνίου 2014. Ανακτήθηκε στις 18 Απριλίου 2015.
38. ↑
39. ↑
40. ↑
41. ↑

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αγγλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147713487
* LCCN: n50000578
* GND: 4569951-3
* NKC: ge763070

 |

 |